**Komunálne voľby 2018**

[Rozhodnutie o vyhlásení volieb do orgánov samosprávy obcí](http://www.ostrygrun.sk/samosprava/komunalne-volby-2018/item/879-rozhodnutie-o-vyhlaseni-volieb-do-organov-samospravy-obci)

ZBIERKA ZÁKONOV

SLOVENSKEJ REPUBLIKY

Ročník 2018

Vyhlásené: 10. 7.2018 Časová verzia predpisu účinná od: 10. 7.2018

Obsah dokumentuje právne záväzný.

**203**

**R OZHODNUTIE**

**PREDSEDU NÁRODNEJ RADY SLOVENSKEJ REPUBLIKY**

zo 6.júla2018

**o vyhlásení volieb do orgánov samosprávy obcí**

Podľa čl. 89 ods.2písm.d) Ústavy Slovenskej republiky a § 20a § 181ods.1a 2 zákona č.

180/2014 Z. z. o podmienkach výkonu volebného práva a o zmene a doplnení niektorých zákonov

v znení neskorších predpisov

**v y hla s ujem**

voľby do orgánov samosprávy obcí a

**u r č u jem**

1. deň ich konania na **sobotu 10.novembra2018**,

2. lehotu na určenie volebných obvodov pre voľby poslancov obecných zastupiteľstiev ,počtu

poslancov obecných zastupiteľstiev v nich do 17.augusta 2018,

3. lehotu na utvorenie volebných okrskov a určenie volebných miestností do11.septembra 2018,

4. lehotu na utvorenie miestnych volebných komisií do11.septembra 2018a lehotu na ich prvé

zasadanie do18.septembra2018,

5. lehotu na utvorenie okresných volebných komisií a okrskových volebných komisiído11.

októbra 2018 a lehotu na ich prvé zasadanie do 24.októbra 2018.

**Andrej Dankov.r.**

Informácia pre voliča

Dátum a čas konania volieb

Voľby do orgánov samosprávy obcí sa konajú

**v sobotu 10. novembra 2018 od 7:00 do 22:00 h**.

II

Právo voliť

Právo voliť do orgánov samosprávy obcí má obyvateľ obce, ktorý má trvalý pobyt v obci a najneskôr v deň konania volieb dovŕši 18 rokov veku.

Prekážkou práva voliť je zákonom ustanovené obmedzenie osobnej slobody z dôvodov ochrany verejného zdravia.

III

Právo byť volený

Za poslanca obecného (mestského) zastupiteľstva, v hlavnom meste Slovenskej republiky Bratislave a v meste Košice aj miestneho zastupiteľstva, môže byť zvolený obyvateľ obce, ktorý má trvalý pobyt v obci, v ktorej kandiduje a najneskôr v deň volieb dovŕši 18 rokov veku.

Za starostu obce, primátora mesta, starostu mestskej časti môže byť zvolený obyvateľ obce, ktorý má trvalý pobyt v obci a najneskôr v deň konania volieb dovŕši 25 rokov veku.

Prekážkou práva byť volený je

• výkon trestu odňatia slobody,

• právoplatné odsúdenie za úmyselný trestný čin, ak odsúdenie nebolo zahladené,

• pozbavenie spôsobilosti na právne úkony.

IV

Spôsob hlasovania

Volič môže voliť len v obci svojho trvalého pobytu vo volebnom okrsku, v ktorého zozname voličov  
je zapísaný.

Volič je povinný po príchode do volebnej miestnosti preukázať okrskovej volebnej komisii svoju totožnosť predložením občianskeho preukazu alebo dokladu o pobyte pre cudzinca.

Potom okrsková volebná komisia zakrúžkuje poradové číslo voliča v zozname voličov a vydá voličovi dva hlasovacie lístky - hlasovací lístok pre voľby do obecného (mestského) zastupiteľstva a hlasovací lístok pre voľby starostu obce (primátora mesta) a prázdnu obálku opatrenú odtlačkom úradnej pečiatky obce (mesta).

**Prevzatie hlasovacích lístkov a obálky potvrdí volič v zozname voličov vlastnoručným podpisom.**

Každý volič sa musí pred hlasovaním odobrať do osobitného priestoru určeného na úpravu hlasovacích lístkov. Voličovi, ktorý nevstúpi do osobitného priestoru určeného na úpravu hlasovacích lístkov, okrsková volebná komisia hlasovanie neumožní.

**Na hlasovacom lístku pre voľby poslancov obecného (mestského alebo miestneho) zastupiteľstva môže volič zakrúžkovať najviac toľko poradových čísiel kandidátov, koľko poslancov má byť v príslušnom volebnom obvode zvolených.** (Počet poslancov, ktorý sa volí vo volebnom obvode je uvedený na hlasovacom lístku.)

**Na hlasovacom lístku pre voľby starostu obce (primátora mesta alebo starostu mestskej časti) môže volič zakrúžkovať poradové číslo len jedného kandidáta.**

V osobitnom priestore určenom na úpravu hlasovacích lístkov vloží volič do obálky **jeden hlasovací lístok** pre voľby do obecného (mestského) zastupiteľstva a **jeden hlasovací lístok** pre voľby starostu obce (primátora mesta).

Na požiadanie voliča mu okrsková volebná komisia vydá za nesprávne upravené hlasovacie lístky iné. Nesprávne upravené hlasovacie lístky vloží volič do schránky na odloženie nepoužitých alebo nesprávne upravených hlasovacích lístkov.

Volič, ktorý nemôže sám upraviť hlasovací lístok pre zdravotné postihnutie alebo preto, že nemôže čítať alebo písaťa oznámi pred hlasovaním túto skutočnosť okrskovej volebnej komisii, má právo vziať so sebou do priestoru určeného na úpravu hlasovacích lístkov inú spôsobilú osobu, aby podľa jeho pokynov a zákona upravila hlasovací lístok a vložila do obálky. Obidve osoby pred vstupom do osobitného priestoru na úpravu hlasovacích lístkov člen okrskovej volebnej komisie poučí o spôsobe hlasovania a o skutkovej podstate trestného činu marenia prípravy a priebehu volieb. Členovia okrskovej volebnej komisie nesmú voličom upravovať hlasovacie lístky.

Volič, ktorý nemôže pre zdravotné postihnutie sám vložiť obálku do volebnej schránky, môže požiadať, aby obálku do volebnej schránky v jeho prítomnosti vložila iná osoba, nie však člen okrskovej volebnej komisie.

Volič, ktorý sa nemôže dostaviť do volebnej miestnosti zo závažných, najmä zdravotných dôvodov, má právo požiadať obec a v deň konania volieb okrskovú volebnú komisiu o vykonanie hlasovania do prenosnej volebnej schránky, a to len v územnom obvode volebného okrsku, pre ktorý bola okrsková volebná komisia zriadená.

**Volič je povinný odložiť nepoužité alebo nesprávne upravené hlasovacie lístky do zapečatenej schránky na odloženie nepoužitých alebo nesprávne upravených hlasovacích lístkov, inak sa dopustí priestupku, za ktorý mu bude uložená pokuta 33 eur.**

[**Zverejnenie počtu obyvateľov obce**](http://www.ostrygrun.sk/samosprava/komunalne-volby-2018/item/878-zverejnenie-poctu-obyvatelov-obce)

Podľa § 171 ods. 9 a § 176 ods. 8 zákona č. 180/2014 Z. z. o podmienkach výkonu volebného práva o zmene a doplnení niektorých zákonov v znení neskorších predpisov obec Kľak oznamuje, že má ku dňu vyhlásenia volieb

**188 obyvateľov.**

[Oznámenie o určení počtu poslancov a utvorení volebného obvodu](http://www.ostrygrun.sk/samosprava/komunalne-volby-2018/item/874-oznamenie-o-urcetni-poctu-poslancov-a-utvoreni-volebneho-obvodu)

Obecné zastupiteľstvo v Kľaku podľa § 166 ods. 3 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov a v zmysle prijatého uznesenia č. 35/2018 zo dňa 25.06.2018 určilo, že Obecné zastupiteľstvo v Kľaku bude mať celkom **5 poslancov**, ktorí budú zvolení **v jednom volebnom obvode** utvorenom pre celú obec.

Zapisovateľ miestnej volebnej komisie

Renáta Luptáková

Obecný úrad Kľak, 966 77 Kľak č. 9

e-mail : [obecklak@mail.t-com.sk](mailto:obecklak@mail.t-com.sk)

kontakt : 045/6866100, 0903 463 818

E-mailová adresa na doručovanie oznámenia o delegovaní člena a náhradníka do miestnej volebnej komisie

[**obecklak@mail.t-com.sk**](mailto:obecklak@mail.t-com.sk)